Pasianted em boe ezhomm da vont war-raok ur 100 metrad bennak eus kroashent-tro Rhin-et-Danube da Bont Saint-Cloud. Eno e oa rannet ar chirri etre daou steudad disheñvel. An hini a yae etrezek Tunnel Saint-Cloud a oa ar berrañ. Brav e oa din neuze. War ar re a rank treuziñ kêr Saint-Cloud e vo ar bech. En tunnel ez ejomp 10 km an eur. Goude e kreskas hon tizh tamm ha tamm betek 20-30 km an eur. Kirri-samm oa  parket war ribl an hent ha kirri doare dezho bezañ bet dilezet. Pedon o tostaat da vont-er-maez Rocquencourt, e kavis din e oa stanket an hent. Pa voen tostoch choazh e welis edon ar chirri o vont er-maez e daou steudad. War o gorregezh edont, en ur stankadeg un km. Un noz spontus o do o bleinerien, war a glevo an deiz war-lerch. Tamm ha tamm, war ma hent-me, e teue ar vleinerien da vezañ hardisoch. Betek re a gav din rak edon o santañ storlok rodoù ma charr gant ar skorn. Evidon-me, bremañ pa oa  diachub an hent ne felle ket din pakañ ur gwallzarvoud sot.